Barbara (film fra 2012)

***Barbara*** er en tysk dramafilm fra 2012 av den tyske regissøren Christian Petzold. Petzold hadde også skrevet dreieboken. Dramaet er lagt til DDR i 1980 og dreier seg om en kvinnelig lege (Nina Hoss) ved Charité i Berlin, som har fått avslag på en søknad om utreisetillatelse. Hun blir som en konsekvens av søknaden forvist til et distriktssykehus.

*Barbara* ble produsert av Florian Koerner von Gustorf og Michael Weber i samarbeid med ZDF.

Filmen ble urfremført under Filmfestivalen i Berlin 11. februar 2012 og mottok en Sølvbjørn for beste regi. Filmen kom på kino i Tyskland fra 8. mars 2012 og norsk premiere var 28. september 2012.

I august 2012 ble *Barbara* offisiell tysk kandidat til Oscar-prisen for beste fremmedspråklige film.

## Handling
Øst-Tyskland i 1980: Barbara er en doktor som ankommer et sykehus i nærheten av Østersjøen. Hun var tidligere ansatt ved det prestisjetunge Charité-sykehuset i Øst-Berlin. Men etter at hun kom med en "Ausreiseantrag" en offisiell anmodning om å forlate Øst-Tyskland, ble hun fengslet og overført til den lille byen hvor hun fremdeles blir overvåket av Stasi-politiet. Ved sykehuset blir arbeidet ledet av overlege André Reiser. Reiser forteller henne til slutt en historie (hvis sannhet hun setter spørsmålstegn ved) om hvordan han mistet jobben ved et mer prestisjefylt sykehus i Berlin. Han var ansvarlig for en ulykke med en inkubator som etterlot to premature spedbarn blinde. Stasi gikk med på å holde dette hemmelig dersom han gikk med på å flytte til provins-sykehuset og arbeide for dem. Så nå rapporterer Reiser om mistenkelige mennesker, inkludert Barbara.

Politiet kommer med Stella, en ung rømling fra en arbeidsleir, til sykehuset for fjerde gang. Barbara diagnostiserer henne med hjernehinnebetennelse. Stella og Barbara knytter snart ett bånd, og Barbara leser historien om Huckleberry Finn for henne. Stella er gravid, og vil oppdra barnet selv. Men hun ønsker å flykte, og oppdrag barnet i et nytt land. Imidlertid kan de ikke finne grunnlag for å holde Stella ved sykehuset lenger, og snart blir hun returnert mot sin vilje til arbeidsleiren. I mellomtiden møter Barbara sin vesttyske elsker Jörg, som har forsynt henne med verdifulle varer og forbereder seg på å flykte. De planlegger å reise med en liten båt ved Østersjøen, og reise til Danmark.

Reiser har bygget sitt eget laboratorium, og produsere hans eget serum for å behandle pasienter. En dag før den planlagte flukten, tar Barbara eg av en kritisk syk pasient ved navn Mario, hvis selvmordsforsøk hadde ført til at han ble innlagt på sykehus. Barbara oppdager at Mario behøver øyeblikkelig hjerne-kirurgi. Hun sporer opp Reiser for å informere om Marios behov. Hun finner ham hjemme hos en Stasi-agent som har overvåket Barbara. Reiser behandler agentens kone, som dør av kreft. Reiser overtaler Barbara til å komme tilbake til sykehuset - samme natt som hennes planlagte flukt - slik at han kan utføre operasjonen, med hennes hjelp som anestesilege under operasjonen. I løpet av denne tiden flykter Stella igjen og kommer hjem til Barbara, samtidig som Barbara skal gå til det avtalte området ved stranden, hvor hun skal møte noen som skal smugle henne ut.

## Skuespillere

* Nina Hoss som Barbara Wolff
* Ronald Zehrfeld som doktor André Reiser
* Rainer Bock som Stasi-offiser Klaus Schütz
* Jasna Fritzi Bauer som Stella
* Christina Hecke som Karin
* Mark Waschke som Jörg
* Peter Benedict som Gerhard
* Jannik Schümann som Mario
* Alicia von Rittberg som Angie

## Referanser


## Eksterne lenker
* 
*